
         27.11.2006 a.

NARVA LINNAVALITSUSE VARAAMETI

 PÕHIMÄÄRUS

Narva Linnavolikogu ___. detsembri 2006 a. määrus nr _____

Määrus kehtestatakse kohaliku omavalitsuse korralduse seaduse § 22 lõike 1 punkti 34 alusel.

1.PEATÜKK

ÜLDSÄTTED

§ 1.  Staatus, nimi ja tööpiirkond

(1) Narva Linnavalitsuse Varaamet (edaspidi amet) on Narva linna ametiasutus ja Narva Linnavalitsuse amet.

(2) Ameti ametlik nimi on NARVA LINNAVALITSUSE VARAAMET.

(3) Ameti tööpiirkond on Narva linna haldusterritoorium.

(3) Amet on Narva Linnavalitsuse Arhitektuuri- ja Linnaplaneerimise ameti õigusjärglane maakorralduse, maahindamise ja maakatastri küsimustes. 

(4) Amet on Narva Linnavalitsuse Linnavara- ja majandusameti õigusjärglane munitsipaalomandis oleva vara kasutamise, valdamise ja käsutamise küsimustes. 

§ 2.  Asukoht

Ameti aadress on Peetri plats 5, 20308 NARVA linn.

§ 3.  Sümboolika, pitsat ja eelarve 

(1) Ametil on Narva linna vapi kujutise ja oma nimega pitsat, dokumendiplangid.

(2) Ametit teenindavate pangakontode pidaja on Narva Linnavalitsuse Haldusamet.

(3) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. 

(4) Amet finantseeritakse Narva linna eelarvest ja tegutseb talle linnaeelarves ettenähtud vahendite piires. Narva linnaeelarvest ametile eraldatud rahavahendite käitlemine teostab ameti huvides Narva Linnavalitsuse Haldusamet.

(5) Vara, mis on ameti kasutuses, on Narva linna omand, mis asub Narva Linnavalitsuse Haldusameti bilansil.

§ 4.  Ameti moodustamine, lõpetamine ja aruandlus

(1) Ameti moodustab, korraldab ümber ja tegevuse lõpetab ning tema põhimääruse kinnitab ja teeb selles muudatusi Narva Linnavolikogu (edaspidi linnavolikogu).

(2) Amet on aruandekohustuslik Narva Linnavalitsuse (edaspidi linnavalitsus) ees, kes suunab ja koordineerib tema tegevust ning teostab tema üle seaduses sätestatud korras teenistuslikku järelevalvet.

(3) Amet juhindub oma tegevuses riigi ja Narva kohaliku omavalitsuse õigusaktidest ning käesolevast põhimäärusest.

2. PEATÜKK

TEGEVUSVALDKOND JA ÜLESANDED

§ 5.  Ameti tegevusvaldkond

Ameti tegevusvaldkonnaks on Narva linna omandis oleva vallas- ja kinnisvara kasutuse, valdamise ja käsutamise korraldamine, Narva linna maapoliitikat väljatöötamine, maareformi lõpule viimine, kinnisvara kitsenduste seadmise küsimuste lahendamine.

§ 6.  Ameti ülesanded 

Tegevusvaldkonna raames ameti ülesanneteks on:

1) Narva linna (edaspidi linna) vallas- ja kinnisvara (edaspidi linnavara) omandamise korraldamine linna omandisse, sealhulgas omandamise vormistamise korraldamine;

2) linnavara kasutamise, valdamise ja käsutamise korraldamine linnavolikogu poolt kinnitatud korras;

3) linnavara säilimise ja linnavara väärtuse võimaliku kasvu eest hoolitsemine;

4) kontrolli teostamine linnavara heaperemeheliku majandamise ja kasutamise üle;

5) linnavara valdajatest ja/või kasutajatest võlgade sissenõudmine või sissenõudmise korraldamine;

6) linna omandis olevate ehitiste all oleva maa munitsipaliseerimise korraldamine;

7) riigi nimele kinnistatud maa üleandmise linnale korraldamine;

8) vara soetamise linna omandisse korraldamine ja teostamine;

9) linna omandis oleva maale hoonstusõiguse seadmine ja hoonestusõiguse võõrandamise teostamine;

10) peremeheta ehitiste hõivamise korraldamine;

11) Narva linnal pärandi vastuvõtmise korraldamine;

12) linnale kuuluva vara või aktsiate või osade ostueesõiguse realiseerimise küsimuste analüüsimise ja ostueesõiguse realiseerimine lähtudes linnavalitsuse korraldustest;

13) linna omandis olevate eluruumide võõrandamise korraldamine;

14) osalemine uuselamuehituspiirkondades tehnilise infrastruktuuri väljaehitamise planeerimises ja korraldamises; 

15) vajadusel elamupiirkondade uusehitusprojektides osalemine; 

16) elamupiirkondade arendajate igakülgne nõustamine ja abistamine ameti ressursside ja eelarveliste võimaluste piires; 

17) finantsinstrumentide väljatöötamine ja rakendamine linna elamumajandusalaste eesmärkide saavutamiseks; 

18) arenguprogrammide väljatöötamine olemasolevate elamute renoveerimiseks;

19) hoonestusõiguse seadmise korraldamine linna kinnistutele ja vajadusel linnamaa rendile andmise korraldamine; 

20) munitsipaalelamute renoveerimise korraldamine; 

21) uute munitsipaalelamute ehitamise korraldamine; 

22) linna eluasemefondi ja eluasemevajaduse analüüs ning eluasemepoliitika väljatöötamine; 

23) hoonestamata linnale kuuluva elamumaa valitsemine ja munitsipaalelamufondi tervikobjektide (hoonete) haldamine või selle korraldamine;

24) eluruumidele standardite väljatöötamine ja kontroll, munitsipaalelamufondi inventeerimise korraldamine; 

25) elanike ühistegevuse toetamine ja soodustamine, sealhulgas korteriomanike- ühistute nõustamissüsteemi loomine ja arendamine, finantsinstrumentide väljatöötamine ühistegevuse motiveerimiseks;

26) linnavara müügi ja hangete/konkursite korraldamine kinnisasjade omandamiseks ja võõrandamiseks, sealhulgas informatsiooni kogumine müüdavate, võõrandatavate või ostetavate objektide kohta, müügi või hankega seotud läbirääkimiste ja enampakkumiste korraldamine, müügilepingute ettevalmistamise korraldamine, müüdava või hangitava vara üleandmise- vastuvõtmise korraldamine;

27) dokumentide ettevalmistamine riigihangete ja konkurside ameti tegevusvaldkondades läbiviimiseks;

28) detailplaneeringute, tee- ja tänavavalgustusehituse ja teiste projektide ning tänavakaubanduse, reklaami ja teiste lubade kooskõlastamine;

29) maatüki maksustamishinna määramise korraldamine ning maksustamiseks vajalike andmete esitamine Maksu- ja Tolliametile;

30) osalemine maa korralisel hindamisel ja hindamise tulemuste avalikustamine;

31) kruntide (katastriüksuste) moodustamise korraldamine,

32) teenindusmaa määratlemise korraldamine;

33) plaani- või kaardimaterjali alusel katastriüksuse moodustamise korraldamine;

34) maade munitsipaliseerimine ja omandamise (ostmise, vahetamise, sundvõõrandamise) ning maa kasutamiseks vajalike asjaõiguste omandamise korraldamine;

35) ehitiste ja maa munitsipaalomandisse taotlemise dokumentatsiooni koostamine ja otsustamiseks esitamine; 

36) linna omandis olevate ehitiste juurde katastriüksuse moodustamise korraldamine ja selleks vajaliku dokumentatsiooni koostamine;

37) linna omandisse antud ehitiste ja maa omandiõiguse linnale ülemineku registreerimine;

38) Narva kui kohaliku omavalitsusüksuse igakordse ostueesõiguse teostamise korraldamine kinnisasjade suhtes nende igat liiki võõrandamisel;

39) linna kinnistutele hoonestusõiguse- ja teiste piiratud asjaõiguste seadmise ning linnamaa rendile andmise korraldamine;

40) linnamaa valitsemine või valitsejate määramise ja valitsejatele üleandmise korraldamine;

41) maa riigi omandisse jätmise ja riigimaale hoonestusõiguse seadmise eeltoimingute korraldamine;

42) planeeringute alusel ettepanekute tegemine maa munitsipaliseerimiseks või riigimaana erastamiseks;

43) omandireformi lõpuleviimine Narva linnas;

44) omandi- ja maareformi õigustatud subjektide kindlakstegemine, vara tagastamise ja kompenseerimise korraldamine;

45) korteriomandi seadmise korraldamine;

46) maa ostueesõigusega erastamise ja riigimaale ehitise omaniku kasuks hoonestusõiguse seadmise korraldamine;

47) tagastamisele kuuluva- ja tagastatud vara, erastatud maa ja hoonestusõiguse ning omandi- ja maareformi õigustatud subjektide registri pidamine;

48) maakasutajate graafilise andmebaasi moodustamine ja uuendamine, seal hulgas digitaalkujul, maaüksuste graafilise materjalide sobivuse tehniline kontroll, koordinaatide ja situatsiooni salvestamine andmebaasis;

49) asendiplaani ja asukohaskeemide väljastamine;

50) maakatastrisse edastatavate materjalide ettevalmistamine;

51) maakatastripidajaga koostöö tegemine;

52) plaanimaterjalide kontrollimine seal hulgas katastriüksuste moodustamisel;

53) plaanimaterjalidele esitatavate nõuete kontrollimine, seal hulgas katastriüksuste moodustamisel;

54) avalduste, märgukirjade ja kaebuste menetlemine linnavara valdkonnas (välja arvatud väärteomenetluse valdkonnas);

55) ameti ülesannete täitmiseks vajalike registrite ja andmekogude pidamine;

56) ameti pädevusse kuuluvates küsimustes Narva kohaliku omavalitsuse õigusaktide väljatöötamine ja õigusaktide eelnõude ettevalmistamine

57) ametile pandud teiste ülesannete täitmine.

3. PEATÜKK
AMETI ÕIGUSED 

§ 7.  Ameti õigused

Ametil on oma ülesannete täitmiseks riigi ja Narva kohaliku omavalitsuse õigusaktidega sätestatud korras õigus:

1) esitada linnavalitsusele ameti pädevusse kuuluvates küsimustes Narva kohaliku omavalitsuse õigusaktide eelnõusid;

2) saada Narva linna teistelt ametiasutustelt, linna ametiasutuste hallatavatelt asutustelt ning teistelt juriidilistelt ja füüsilistelt isikutelt andmeid ja informatsiooni, mis on vajalikud ametile pandud ülesannete täitmiseks; 

3) moodustada komisjone ja töögruppe;

4) kooskõlastusel käesoleva määruse §8 lõike 1 teises lauses nimetatud linnavalitsuse liikmega kaasata oma töösse lepingulisel alusel spetsialiste ja eksperte tasu eest;

5) sõlmida oma ülesannete täitmiseks lepinguid;

6) teha ettepanekuid omavahelise koostöö ja töökorralduse kohta Narva linna ametiasutustega;

7) anda erialaseid konsultatsioone, korraldada seminare, teha analüüse;

8) osaleda riiklikes ja rahvusvahelistes projektides, programmides ning koostöös;

9) teha koostööd kohaliku omavalitsuse korralduse seaduses sätestatud organite ja isikute ning nende ühendustega;

10) esitada taotlusi isikute vastutusele võtmiseks, kes on rikkunud seadluseandluse ja linna eeskirjade sätteid;

11) osutada juriidilistele ja füüsilistele isikutele tasulisi teenuseid, oma põhimääruse järgsete ülesannete täitmiseks,  vastavalt linnavalitsuse poolt kehtestatud tariifidele ja piirangutele vastavate tööde nimistus;

12) nõuda isikutelt oma pädevuse piires vajalike dokumentide esitamist;

13) rakendada oma ülesannete täitmisel seadustega sätestatud juhtudel Narva linna kohaliku omavalitsuse nimel asendustäitmist ja sunniraha;

14) kasutada Narva kohaliku omavalitsuse õigusaktidega ametile antud muid õigusi.

4. PEATÜKK

JUHTIMINE JA STRUKTUUR

§ 8.  Ameti juhataja

(1) Ametit juhib direktor. Ameti direktori nimetab ametisse ja vabastab ametist linnavalitsus linnapea ettepanekul. Ameti direktor allub linnavalitsuse liikmete tööjaotuses toodud vastava valdkonna linnavalitsuse liikmele. 

(2) Põhimääruses sätestatud ülesannete täitmiseks ameti direktor riigi ja Narva kohaliku omavalitsuse õigusaktidega sätestatud korras:

1) juhib ameti tegevust ja vastutab ametile pandud ülesannete täitmise eest;

2) annab oma pädevuse piires käskkirju, kirjalikke ja suulisi korraldusi ameti ametnike, abiteenistujate ja töötajate suhtes, ja kontrollib nende täitmist;

3) esitab linnavalitsusele põhjendatud ettepanekuid ameti struktuuri ja teenistujate koosseisu kohta;

4) nimetab ametisse ja vabastab ametist ametnikke ning sõlmib, muudab ja lõpetab töölepinguid abiteenistujate ja töötajatega;

5) kinnitab ameti teenistujate puhkuse ajakava, vormistab töölähetused, korraldab teenistujate täienduskoolitust;

6) kohaldab ameti ametnike, abiteenistujate ja töötajate suhtes distsiplinaarkaristusi;

7) määrab kindlaks ameti ametnike, abiteenistujate ja töötajate ameti- ja tööülesanded, kohustused, vastutus, kinnitab nende ameti- ja tööjuhendid;

8) määrab ameti ametnike, abiteenistujate ja töötajate suhtes lisatasud, preemiad, toetused ja muud ergutused;

9) allkirjastab ametis koostatud dokumendid, annab ameti nimel arvamusi ja kooskõlastusi;

10) sõlmib ameti tegevuse korraldamiseks vajalikke lepinguid lähtudes ameti eelarvest;

11) vastutab ameti ja tema haldusala eelarve vahendite sihipärase kasutamise eest, ameti kasutuses oleva linna vara säilimise ja heaperemeheliku kasutamise eest, 

12) osaleb ameti haldusala eelarve projekti koostamises;

13) rakendab abinõusid ameti majandusliku ja tehnilise baasi arenguks, töötingimuste ajakohastamiseks ning teenistujate kvalifikatsiooni tõstmiseks;

14) kinnitab ameti asjaajamise korra ja sisekorraeeskirja;

15) korraldab ameti asjaajamist;

16) korraldab sissetulnude märgukirjadele, selgitustaotlustele, avaldustele ja muudele dokumentidele vastamist ja kontrollib vastuste tegemist ameti ametnike poolt; 

17) esindab ametit ilma täiendavate volitusteta suhetes linnavalitsuse ja linnavolikogu, linnavalitsuse ja linnavolikogu komisjonide, Narva linna ja riigi ametiasutuste, Narva linna ja riigi ametiasutuste hallatavate asutuste, füüsiliste ja juriidiliste isikutega,

18) lahendab ameti ametnike, abiteenistujate ja töötaajate peale laekunud kaebusi;

19) korraldab ettevalmistustöid linna omandis oleva linnavara võõrandamiseks, hoonestusõiguse seadmiseks ja hoonestusõiguse võõrandamiseks, üürilepingute sõlmimiseks (osaleb läbirääkimistes, töötab välja võõrandamise, üürile andmise ja hoonestusõiguse seadmise tingimusi, osaleb lepingu eelnõude ettevalmistamises jm);

20) osaleb Narva linna kohaliku omavalitsuse õigusaktide eelnõude väljatöötamises ameti pädevusse kuuluvates küsimustes, valmistab ette linnavolikogu ja linnavalitsuse õigusaktide eelnõud linnavara puudutavates küsimustes;

21) teeb  ettepanekuid  linnavara valdamise, kasutamise, üürile andmise ja võõrandamise valdkonnas;

22) planeerib ja korraldab koos alluvatega tegevust eelnimetatud valdkonnas;

23) koostöös juristiga valmistab ette lepingute eelnõusid oma töövaldkonnas;

24) elanike vastuvõtu korraldamine ameti ametnike poolt;

25) ameti avaliku teenistuse koordineerimine, ameti ametnike koolituse korraldamine;

26) lahendab muid küsimusi, mis on seotud ameti direktori ülesannete täitmisega.

(3) Ameti direktori äraolekul ameti direktorit asendab ameti linnavara peaspetsialist. Linnavara peaspetsialisti äraolekul ameti direktorit asendab ameti direktori poolt määratud ameti ametnik. Ameti linnavara peaspetsialisti äraoleku puhul, kui ameti direktor, temalt mittesõltuva ootamatu põhjuse tõttu (haigus jne), ei määra tema asendavat ametnikut, siis ameti direktori asendaja määratakse Narva Linnapea või tema ülesanded teostava isiku käskkirjaga.

§ 9.  Struktuur teenistujate koosseis

Ameti teenistujate koosseisu kinnitab linnavolikogu.

5. PEATÜKK

RAKENDUSSÄTTED

§ 10.  Määruse jõustumine

(1) Tunnistada kehtetuks Narva Linnavolikogu 25.09.2003 a. määruse 47/21 „Narva Linnavalitsuse Linnavara- ja majandusameti põhimääruse  kinnitamine“ punkt 2 koos määruse lisaga.

(2) Määrus jõustub 1.jaanuaril 2007 aastal.

Mihhail Stalnuhhin

Narva Linnavolikogu esimees

